[Начин на функциониране](/bg/kb/view/nachin_na_funktsionirane "Начин на функциониране")

 1. Потребителски режим:В потребителски режим галерията се използва за разглеждане на качените снимки и албуми без да е необходимо да се въвеждат потребителско име и парола. Когато разглеждате съдържанието на определен албум, снимките се представят като тъмбнейли (иконки). Поставяйки курсора на мишката върху определена снимка, се показва техническа информация за нея, а кликвайки върху й, тя се появява увеличена до подходящ за екрана размер. Още един клик върху увеличената снимка води до отварянето й в нейния оригинален размер. Разглеждайки някоя снимка, имате възможност да преминете на следващата чрез едно натискане върху "Напред &gt;&gt;". Бутонът "Слайдшоу" стартира слайдшоу на всички снимки в албума.2. Административен режим:Тук е нужно да въведете административния e-mail заедно с паролата, които сте задали по време на инсталацията на галерията.Административният интерфейс се състои от няколко секции:• НастройкиТук можете да конфигурирате редица опции на галерията, както и да промените паролата на администратора.• Администрация на албумитеТази секция се използва за качване, триене, преименуване или преместване на снимки и албуми. Администраторът може да сложи заглавия на отделните снимки, използвайки бутона "Име на снимката".• Изчисти кеша със снимкиИзползвайте тази опция, ако искате да изтриете кешираните снимки, които са съхранени в галерията. По този начин следващия път, когато разглеждате някоя снимка, ще бъде автоматично генериран и кеширан отново нейн осъразмерен вариант. Тази опция е много полезна, когато сте изтрили, преименували или преместили определени снимки не през административния интерфейс, като в същото време сте качили други, различни от предишните снимки на тяхно място, чиито имена съвпадат с тези на старите.• Изчисти кеша с тъмбнейлиТази опция се използва в случай, че искате да изтриете кешираните тъмбнейли, които са съхранени в галерията. Следващия път, когато разглеждате определен албум в потребителски режим, тъмбнейлите ще бъдат автоматично генерирани и кеширани отново. Тази опция е много полезна, когато сте изтрили, преименували или преместили определени снимки не през административния интерфейс и ви се показват стари тъмбнейли при разглеждане на албума в потребителски режим.
 